Document ID: 32002R1215

Komission asetus (EY) N:o 1215/2002,
annettu 5 päivänä heinäkuuta 2002,
neuvoston asetuksilla (EY) N:o 1452/2001, (EY) N:o 1453/2001 ja (EY) N:o 1454/2001 vahvistettujen syrjäisimpien alueiden erityisten hankintajärjestelmien soveltamista koskevista yksityiskohtaisista säännöistä annetun asetuksen (EY) N:o 20/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001 [1] ja erityisesti sen 22 artiklan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001 [2] ja erityisesti sen 34 artiklan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001 [3] ja erityisesti sen 20 artiklan,
sekä katsoo seuraavaa:
(1) Syrjäisimpien alueiden hankintatuen kiinteän vähimmäistason vahvistaminen komission asetuksen (EY) N:o 20/2002 [4], sellaisena kuin se on muutettuna asetuksella (EY) N:o 474/2002 [5], mukaisesti edellyttää merkittävän tietomäärän tarkastelua ja arviointia. Koska tietojen tutkiminen on vienyt ennakoitua pidemmän ajan, on tarpeen lykätä kyseisen säännöksen voimaantuloa kalenterivuoden alkuun eli 1 päivään tammikuuta 2003.
(2) Asetus (EY) N:o 20/2002 olisi tämän vuoksi muutettava.
(3) Tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 20/2002 30 artiklan toisen alakohdan ensimmäinen luetelmakohta seuraavasti:
"- 6 artiklan kolmatta ja neljättä alakohtaa sovelletaan 1 päivästä tammikuuta 2003,"
.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 2002.

Labels: 3
19